《秋雨叹》
宋代·游九言

戊午七月阴气寒，重云低湿天漫漫。
高檐流泻下檐溢，旅人愁绝居人冤。
市井滂沱岂足计，老农涕泣犹辛酸。
两年巨川舟楫乱，田莱风过生微澜。
会稽涌溢鉴湖水，黄岩移徙陶家山。
积骸荒沟如敝屣，余生骨立皮肤乾。
秋来黄云蔽满野，瘦妻弱稚期朝餐。
谁知造化不可料，恩加鱼鳖嬉禾田。
日光弗睹动逾月，瓦鸣昼夜愁珊珊。
安得长梯扫氛翳，云汉万里清光还。
腐儒抚事泥灾变，频搔白首空{上髟下满}{上髟下满}。

作者简介：游九言（1142-1206），初名九思，字诚之，号默斋，建阳（今属福建）人。早年从学张栻，以祖荫入仕，曾举江西漕司进士第一。历古田尉，江川绿事参军，沿海制司干官。孝宗淳熙十五年（1188），监文思院上界。后入张栻广西、江陵帅幕，以不附时相罢。宁宗庆元年（1196），起为江东抚干，调全椒令，以不便养亲丐祠。开禧初，辟为淮西安抚司机宜文字，又以不附韩侂胄罢。有语录诗文集，已佚，后人辑为《默斋遗稿》二卷。事见《永乐大典》卷八八四三引《建安志》。